Andaluzía - Biquipedia, a enziclopedia libre

# Andaluzía

### De Biquipedia

Comunidad Autónoma de Andalucía

(En detalle) | (En detalle)

Capital | Sebilla
Aria - total - % d'España | Posizión nº 2 87.268 km² 17,2%
Poblazión - Total (2007) - % de España - Densidá | Posizión nº 1 8 039 300 17,8% 92,12 ab./km²
Chentilizio | andaluz/a
Estatuto d'autonomía | 11 de chinero de 1982
ISO 3166-2 | ES-AN
Representazión parlamentaria - Congreso - Senau | 61 escaños 40 escaños
Presidén | Manuel Chaves González (PSOE)
Chunta d'Andaluzía

Andaluzía (en español Andalucía) ye una comunidá autonoma que ye localizata en a parti meridional d'España, e que muga, prinzipiando ta l'Ueste, en direzión ta l'Este, con Portugal, dán Estremadura, con a comunidá de Castiella-La Mancha e, á la fin, con a Rexión de Murzia. Ta o Sur a muga ye o mar, l'Ozián Atlantico e o Mar Mediterranio, con una costa d'uns 910 km.

O suyo nome probién d'Al-Andalus, nome que os musulmans daban ta la Peninsula Iberica en o sieglo VIII.

Ye a segunda comunidá autonoma española més gran e ocupa o primer puesto en a lista de as rexions per populazión e se fizo comunidá autonoma en 1982.

## [Editar] Clima

A rexión ye influyita per un clima templato mediterranio cuyas carauteristicas camian seguntes o relieu. En a Costa de o Sol ye mediterranio subtropical, con temperaturas moderatas en ibierno e no asabelo elebatas en estiu. L'aria d'Almería ye a més arida de tota Europa y en as montañas a temperatura ye muito baxa en ibierno, estando acompañata de precipitazión abundán en traza de nieu.

## [Editar] Istoria

O suyo orixen remonta ta a Preistoria cuan se bi establión dibersos pueblos que la colonizón. Fenizios, griecos, cartaxineses, romans e atros esnabesón ista rexión, dixando-bi o lur testimonio. D'entre totas, a ocupazión musulmana fue aquera que bi'n dixó de més marcas en a populazión y en a cultura andaluzas. A ocupazión arabe duró güeito sieglos, dende que se bi establió un emirato dependién de Damasco en a zidá de Cordoba, que se'n independizó en o año 929. O periodo fue de gran prosperidá soziocultural. L'agricultura se desembolicó asabelo, tanto como a industria nabal, de paper, e de o bidrio, de os texitos e de a zeramica. Mientres o sieglo XI, o califato s'enfebló en guerras zibils estando a rexión conquistata per os reis castellans. En o sieglo XIX as ideoloxías anarquistas dominón sopre tot á la populazión rural més pobre, orixinando-bi-ne d'asabelos motins. Con o triunfo de o Cheneral Francisco Franco, dimpuesas de a Guerra Zibil española, a reforma agraria no bi abió de puesto.

## [Editar] Politica

Andaluzía ye una comunidá autonoma española. O suyo Estatuto d'Autonomía estable que gubierna a rexión a Chunta d'Andaluzía (en español Junta de Andalucía). L'orgán executibo ye o Consello de Gubierno d'Andaluzía e o Parlamento tría 100 deputatos.

## [Editar] Populazión

Andaluzía ye a primera comunidá autonoma española en cuanto á populazión, que en 2007 yera de 8.039.300 abitans. Ísta se conzentra sopre tot en as capitals probinzials y en a costa, per o que o ran d'urbanizazión en Andaluzía ye pro alto; a mitá de a populazión andaluza se conzentra en as 26 zidaz dán més de 50.000 abitans.

En termins de populazión ye importán demarcar as siguiens arias:

Aria de Sebilla (1,2 millón d'abitans)
Aria de Malaga (900 mil abitans)
Baía de Cádiz (620 mil abitans)
Aria de Granada (460 mil abitans)

## [Editar] Economía

Andaluzía ye rica en recursos minerals como carbón, plomo, cobre, fierro, cuarzo, plata, mármol e tamién esporta sal de Cádiz e Uelba. Os recursos pesquers son cuasi acotolatos e a industria ye poquet desembolicata, fueras de o turismo, que ye a més rentable. Ye sopre tot zereña a produzión d'azeite (70% de o total español), roz, fruitas, trigo, plandas industrials y en a produzión de ganato. Os bins de Cherez son asabelo famosos e de gran cualidá. O comerzio ye muito desembolicato e ocupa més de o 50% de a populazión autiba.

## [Editar] Transportes

O comerzio con o esterior se fa per bía maritima atrabiés de os puertos de Almería, Cádiz, Malaca, Alcheziras, Uelba e Sebilla. As autobías securan a suya aczesibilidá ta la resta de o país. Atrabiés se a linia ferrobiaria d'alta belozidá -AVE-, Andaluzía estable conecsión dreita con o zentro de o territorio y en un esdebenidero breu lo ferá dán tota Europa. Os aeropuertos de Malaga e Sebilla conzentran o 70% de o trafico aerio. En Sebilla e Malaga o metro estará una realidá en 2008, y en Granata ye encara un proxeuto.

## [Editar] Dibisión almenistratiba

Andaluzía de trestalla en güeito probinzias, seguntes o Decreto de 1833 de Dibisión Probinzial, planiata per Javier de Burgos. Istas probinzias, á la lur begata, se trestallan en 770 munizipios. As probinzias son as siguiens:

- Almería (635.850 abitans)
- Cádiz (1.194.062 abitans)
- Cordoba (788.287 abitans)
- Granada (876.184 abitans)
- Uelba (492.174 abitans)
- Xaén (662.751 abitans)
- Malaga (1.491.287 abitans)
- Sebilla (1.835.077 abitans)

Comunidaz e ziudaz autonomas d'España |

Comunidades autónomas: | Andaluzía - Aragón - Prenzipato d'Asturias - Islas Balears - Canarias - Cantabria - Castiella-La Mancha - Castiella e Lión - Cataluña - Comunidat Balenziana - Estremadura - Galizia - Comunidat de Madrid - Rechión de Murzia - Nabarra - País Basco - A Rioxa
Ziudaz autonomas: | Zeuta - Melilla
Plazas de soberanía: | Chafarinas - Peñón de Bélez d'a Gomera - Peñón d'Alhucemas

Retrieved from "http://an.wikipedia.org../../../a/n/d/Andaluz%C3%ADa.html"

Categoría: Andaluzía

##### Views

- Articlo
- Descusión
- Current revision

##### Rechirar

##### Atras luengas

- العربية
- Asturianu
- Български
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Føroyskt
- Français
- Arpetan
- Gaeilge
- Galego
- עברית
- Hrvatski
- Magyar
- Interlingua
- Bahasa Indonesia
- Ido
- Italiano
- 日本語
- ქართული
- Kurdî / كوردی
- Kernewek
- Latina
- Ladino
- Lëtzebuergesch
- Lietuvių
- Latviešu
- Māori
- Bahasa Melayu
- Nahuatl
- Nederlands
- ‪Norsk (nynorsk)‬
- ‪Norsk (bokmål)‬
- Occitan
- Polski
- Português
- Romani
- Română
- Русский
- Simple English
- Slovenčina
- Српски / Srpski
- Svenska
- ไทย
- Tagalog
- Türkçe
- Українська
- 中文